als_Latn dik_Latn sag_Latn
Konservatorët janë parti e parë, por nuk kanë arritur të sigurojnë numrin minimal të mandateve për të qeverisur të vetëm. Kur janë numëruar shumica e votave, BBC projekton se konservatorët mund të marrim maksimumi 318 mandate, nga 326 që nevojiten për të formuar qeverinë.
Në krahasim me zgjedhjet e vitit 2015, ku nën drejtimin e David Cameron fituan 331 mandate, këtë herë konservatorët kanë humbur mbi 10 vende në kuvend. Kanë qenë pesë ministra të qeverisë May që nuk kanë arritur të fitojnë për t’u përfaqësuar në parlament.
Në këtë mënyrë, Theresa May ka humbur bastin e vënë. Ajo e thirri popullin në zgjedhje të parakohshme për të marrë një mandat të plotë dhe të besueshëm për udhëheqjen e negociatave të daljes së Britanisë nga Bashkimi Europian, por tani koalicioni do të jetë mëse i nevojshëm.
Putin dëbon gjysmën e diplomatëve amerikanë nga Rusia
Presidenti rus Vladimir Putin deklaroi gjatë një interviste ditën e sotme se më shumë ...Lexo më shumë
Ndryshe paraqitet situata për laburistët, ku nën drejtimin e Jeremy Corbyn kanë fituar 30 mandate më shumë se sa viti 2015. Kjo është rritja e parë e Laburistëve që prej vitit 1997 kur Tony Blair erdhi në pushtet. Që atëherë, laburistët vetëm kanë humbur pikë në zgjedhje. “E ndryshuam politikën për mirë. Dua të falenderoj të gjithë ata që votuan për programin tonë, për vizionin për një Britani më të drejtë. Sido që të jetë rezultati, fushata jonë pozitive e ndryshoi për mirë Britaninë. Tani nevojitet një qeveri që të na përfaqësojë të gjithëvë. May ka humbur vota, është e mjaftueshme që të japë dorëheqjen”, ka thënë lideri laburist Corbyn./E.U, Tiranapost.al
als_Latn als_Latn als_Latn als_Latn als_Latn als_Latn